CELEX: 62007CA0473
Language: lt
Date: 2009-01-22 00:00:00
Title: Byla C-473/07 2009 m. sausio 22 d. Teisingumo Teismo (antroji kolegija) sprendimas byloje ( Conseil d'État (Prancūzija) prašymas priimti prejudicinį sprendimą) Association nationale pour la protection des eaux et rivières — TOS, Association OABA prieš Ministère de l'écologie, du développement et de l'aménagement durables (Tarša ir teršalai — Direktyva 96/61/EB — I priedas — 6.6 punkto a papunktis — Intensyvus paukščių auginimas — Apibrėžimas — Paukščių sąvoka — Maksimalus gyvūnų skaičius įrenginyje)

21.3.2009   
            
            
               LT
            
            
               Europos Sąjungos oficialusis leidinys
            
            
               C 69/9
            
         2009 m. sausio 22 d. Teisingumo Teismo (antroji kolegija) sprendimas byloje (Conseil d'État (Prancūzija) prašymas priimti prejudicinį sprendimą) Association nationale pour la protection des eaux et rivières — TOS, Association OABA prieš Ministère de l'écologie, du développement et de l'aménagement durables
   
   (Byla C-473/07) (1)
   
   (Tarša ir teršalai - Direktyva 96/61/EB - I priedas - 6.6 punkto a papunktis - Intensyvus paukščių auginimas - Apibrėžimas - „Paukščių“ sąvoka - Maksimalus gyvūnų skaičius įrenginyje)
   (2009/C 69/13)
   Proceso kalba: prancūzų
   Prašymą priimti prejudicinį sprendimą pateikęs teismas
   Conseil d'État
   Šalys pagrindinėje byloje
   Ieškovė: Association nationale pour la protection des eaux et rivières — TOS, Association OABA
   Atsakovė: Ministère de l'écologie, du développement et de l'aménagement durables
   Dalyvaujant: Association France Nature Environnement
   Dalykas
   Prašymas priimti prejudicinį sprendimą — Conseil d'État (Prancūzija) — 1996 m. rugsėjo 24 d. Tarybos direktyvos 96/61/EB dėl taršos integruotos prevencijos ir kontrolės (OL L 257, 1996, p. 26; 2004 m. specialusis leidimas lietuvių k., 15 sk., 3 t., p. 80) išaiškinimas — Direktyvos materialinė taikymo sritis — Intensyvaus paukščių auginimo įrenginiai, kuriuose yra daugiau kaip 40 000 vietų (kuriems taikoma leidimų sistema) (direktyvos I priedo 6.6 punkto a papunktis) — „Paukščių“ ir „įrenginių“ sąvokos — Ar direktyva taikoma putpelėms, balandžiams ir kurapkoms? — Jei taip, ar leidžiama priimti nacionalinės teisės aktus, pagal kuriuos gyvūnų skaičius vietoje nustatomas pagal rūšis?
   Rezoliucinė dalis
   
               1.
            
            
               1996 m. rugsėjo 24 d. Tarybos direktyvos 96/61 dėl taršos integruotos prevencijos ir kontrolės, iš dalies pakeistos 2003 m. rugsėjo 29 d. Europos Parlamento ir Tarybos reglamentu (EB) Nr. 1882/2003, I priedo 6.6 punkto a papunktyje nurodoma „paukščių“ sąvoka turi būti aiškinama kaip apimanti putpeles, kurapkas ir balandžius.
            
         
               2.
            
            
               Direktyvos 96/61, iš dalies pakeistos Reglamentu (EB) Nr. 1882/2003, I priedo 6.6 punkto a papunktis draudžia tokį nacionalinį reglamentavimą, koks nagrinėjamas pagrindinėje byloje, pagal kurį intensyvaus auginimo įrenginių leidimo kvotos apskaičiuojamos taikant gyvūnų ekvivalentų sistemą, kuri nustato gyvūnų skaičių vietoje pagal rūšis tam, kad būtų atsižvelgta į įvairių paukščių ekskretų realiai išskiriamo azoto kiekį.
            
         
      (1)  OL C 22, 2008 1 26.